మున్సిపల్‌ ఎన్నికలనిర్వహణపై ఎస్‌ఈసీ సమీక్ష - SEC Review on Muncipal Elections - EENADU
హైదరాబాద్‌: తెలంగాణలో పుర ఎన్నికలపై ఈనెల 31వ తేదీన హైకోర్టు తీర్పు రానుందని.. ఎన్నికల నిర్వహణకు ఎప్పుడైనా సిద్ధంగా ఉండాలని రాష్ట్ర ఎన్నికల సంఘం (ఎస్‌ఈసీ) అధికారులను ఆదేశించింది. జిల్లా కలెక్టర్లు, పురపాలక కమిషనర్లతో రాష్ట్ర ఎన్నికల సంఘం వీడియో కాన్ఫరెన్స్‌ ద్వారా సమీక్ష నిర్వహించింది. పురపాలక ఎన్నికల ఏర్పాట్లు, సన్నద్ధతపై రాష్ట్ర ఎన్నికల కమిషనర్ నాగిరెడ్డి అధికారులను అడిగి తెలుసుకున్నారు. బదిలీ అయిన, మరణించిన ఉద్యోగుల స్థానంలో శిక్షణ పూర్తి చేసుకున్న కొత్త ఉద్యోగులకు ఎన్నికల విధులు అప్పగించాలని కలెక్టర్లను ఆదేశించారు. ఎన్నికల నిర్వహణ కోసం గతంలోనే సమీకరించిన సామగ్రిని సరిచూసుకుని వాటిని సిద్ధంగా ఉంచుకోవాలని స్పష్టం చేశారు. 120 మున్సిపాలిటీలు, 9 కార్పొరేషన్లలో ఎన్నికల నిర్వహణకు ఎస్‌ఈసీ రంగం సిద్ధం చేస్తోంది.
హుజూర్‌నగర్‌లో ఇటీవలే ఉపఎన్నిక జరిగిన నేపథ్యంలో పురపోరులో ఓటరు ఎడమచేయి మధ్యవేలికి సిరా చుక్కా వేయాలని కమిషన్ నిర్ణయించింది. పురపాలక ఎన్నికల కోసం 800 మంది ఓటర్లకు ఒకటి చొప్పున పోలింగ్ కేంద్రాన్ని ఏర్పాటు చేయనున్నారు. మొత్తం 3,103 వార్డులకు గాను 8,056 పోలింగ్ కేంద్రాలు ఉన్నాయి. ఈ ఎన్నికల్లో 79 లక్షలకు పైగా ఓటర్లు తమ ఓటుహక్కును వినియోగించుకోనున్నారు. పోటీ చేసే అభ్యర్థులకు మున్సిపాల్టీలో రూ.లక్ష, కార్పొరేషన్‌ పరిధిలో రూ.1.50లక్షల వ్యయ పరిమితి విధించారు. ఈ నెల 31వ తేదీన కోర్టు తీర్పు అనంతరం ఎన్నికలకు సంబంధించి రాష్ట్ర ప్రభుత్వం, ఎన్నికల సంఘం తదుపరి కార్యాచరణ చేపట్టనున్నాయి. రాష్ట్ర ప్రభుత్వం నుంచి రిజర్వేషన్ల వివరాలు అందిన వెంటనే ఎన్నికల నోటిఫికేషన్ ఇచ్చేందుకు రాష్ట్ర ఎన్నికల సంఘం సిద్ధమవుతోంది. వచ్చే నెల మొదటి వారంలో నోటిఫికేషన్ వెలువడే అవకాశముంది.
munsipalle ennikalanirvahanapai eseesi sameeksha - SEC Review on Muncipal Elections - EENADU
hyderabade: telamgaanalo pura ennikalapai eenela 31va tedeena hycortu teerpu raanundani.. ennikala nirvahanaku eppudaina siddamgaa undaalani rashtra ennikala sangham (eseesi) adhikaarulanu aadesinchindi. jilla kalektarlu, purapaalaka kamishanarlatho rashtra ennikala sangham veedio conferense dwara sameeksha nirvahinchindi. purapaalaka ennikala erpaatlu, sannaddhatapai rashtra ennikala commisioner nagireddy adhikaarulanu adigi telusukunnaru. badili ayina, maraninchina udyogula sthaanamlo sikshana puurti chesukunna kotta udyogulaku ennikala vidhulu appaginchaalani kalektarlanu aadesinchaaru. ennikala nirvahana kosam gtamlone sameekarinchina saamagrini sarichusukuni vaatini siddamgaa unchukovaalani spashtam chesaru. 120 munsipaalitiilu, 9 carporationlalo ennikala nirvahanaku eseesi rangam siddham chestondi.
hujurenagareelo itivale upaennika jarigina nepathyamlo puraporulo otaru edamacheyi madhyaveliki sira chukka veyalani kamishan nirnayinchindi. purapaalaka ennikala kosam 800 mandi otarlaku okati choppuna poling kendraanni erpaatu cheyanunnaru. mottam 3,103 vaardulaku gaanu 8,056 poling kendraalu unnaayi. ee ennikallo 79 lakshalaku paiga otarlu tama otuhakkunu viniyoginchukonunna. poty chese abhyardhulaku munsipaltylo roo.laksha, carporation paridhilo roo.1.50lakshala vyaya parimiti vidhinchaaru. ee nela 31va tedeena kortu teerpu anantaram ennikalaku sambandhinchi rashtra prabhutvam, ennikala sangham tadupari kaaryaacharana chepattanunnayi. rashtra prabhutvam nunchi reservationla vivaraalu andina ventane ennikala notification ichenduku rashtra ennikala sangham siddhamavutondi. vache nela modati vaaramlo notification veluvade avakaasamundi.